Membru parlamentari Nazzjonalista talab biex jaqbeż il-kju għall-vaċċin kontra l-COVID-19, sostna l-Ministru għas-Saħħa Chris Fearne. Iktar kmieni illum fil-Parlament, Fearne indirizza lill-Kap tal-Oppożizzjoni wara li Bernard Grech allega li xi nies qed jaqbżu l-kju għall-vaċċin. "Jien għandi nies li jitolbuni biex jaqbżu l-kju imma jien dejjem irrifjutajt … Kelli wkoll membru tal-grupp parlamentari tal-Oppożizzjoni jitlobni biex jaqbeż il-kju", qal Fearne. Id-Deputat Prim Ministru u Ministru għas-Saħħa kompla jgħid lil Grech li biex ma jimbarazzax lil dan l-individwu lest jgħidlu f'widnejh min hu aktar tard.